กลุ่มนิวเคลียส pulvinar

กลุ่มนิวเคลียส  pulvinar  (, , )  หรือเรียกสั้น ๆ ว่า  pulvinar เป็นกลุ่มนิวเคลียสที่อยู่ในทาลามัส

pulvinar   ปกติจัดอยู่ในกลุ่มนิวเคลียส lateral thalamic nuclei ในสัตว์ฟันแทะและสัตว์กินเนื้อ  แต่เป็นคอมเพล็กซ์ต่างหากในไพรเมต  เป็นคำที่ย่อมาจากคำในภาษาละตินว่า  "pulvinus"  ซึ่งแปลว่า เบาะ  ในศาสนาของโรมโบราณ เป็นคำที่หมายถึงเก้าอี้ยาวมีเบาะสำหรับให้เทพใช้

องค์ประกอบ
โดยทั่ว ๆ ไป pulvinar แบ่งออกเป็น  ส่วนหน้า (anterior) ส่วนล่าง (inferior) ส่วนข้าง (lateral) และส่วนใน (medial) แต่ละส่วนมีนิวเคลียสหลายกลุ่ม

 pulvinar ส่วนข้างและส่วนล่างมีการเชื่อมต่ออย่างหนาแน่นกับเขตประมวลผลต้น ๆ ของคอร์เทกซ์สายตา

 pulvinar ส่วนข้างด้านหลัง  (dorsal) มีการเชื่อมต่อหลัก ๆ กับสมองกลีบข้างด้านหลัง  และทางสัญญาณด้านหลัง  (dorsal stream) ซึ่งเป็นวิถีประสาทเกี่ยวกับการกำหนดตำแหน่งวัตถุที่เห็นทางตา

 pulvinar ส่วนในมีการเชื่อมต่อกันอย่างกว้างขวางกับ cingulate cortex, สมองกลีบข้างด้านหลัง, premotor cortex และคอร์เทกซ์กลีบหน้าผากส่วนหน้า  (prefrontal cortex)

 นอกจากนั้นแล้ว  pulvinar  ยังรับสัญญาณเข้าจาก superior colliculus ไปที่ส่วนล่าง  ส่วนข้าง  และส่วนใน  ซึ่งปรากฏว่าสำคัญในการเริ่มและการปรับเปลี่ยนการเคลื่อนไหวตาแบบ  saccade และทั้งในการควบคุมความใส่ใจทางตา  (visual attention)

ความแตกต่างกันระหว่างสปีชีส์
pulvinar  มีความสำคัญแตกต่างกันในสัตว์ต่าง ๆ กัน  เช่น  หนูแทบจะไม่มีเขตนี้เลย  และแมวมีเขตนี้แต่เล็ก  จึงมีการพิจารณาว่าอยู่ในกลุ่มของ  lateral posterior-pulvinar complex  ซึ่งเป็นกลุ่มนิวเคลียสของทาลามัสด้านข้างส่วนหลัง  (lateral posterior thalamic nucleus)  
ส่วนในมนุษย์  pulvinar เป็นส่วนที่มีขนาด  40%  ของทาลามัสทั้งหมด จึงเป็นกลุ่มนิวเคลียสที่ใหญ่ที่สุดในทาลามัส

พยาธิ
รอยโรคใน  pulvinar  สามารถมีผลเป็นภาวะละเลยกึ่งปริภูมิ  (neglect syndromes)  และโรคสมาธิสั้น

เชิงอรรถและอ้างอิง

ภาพต่าง ๆ

แหล่งข้อมูลอื่น
 
  - "The Visual Pathway from Below"

ซีรีบรัม